**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Извършване на промени в Раздел 2 – Използване на техническо средство за принудително задържане на пътно превозно средство на Глава VIII – Принудителни мерки, чл.14 и чл.17, ал.3 от Наредба №18 за обществения ред при ползване на превозни средства на територията на Община Русе.

 **УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

1.В Наредба №18 за обществения ред при ползване на превозни средства на територията на Община Русе, някои от нормите, касаещи задържането на ППС не са достатъчно ясни и конкретизирани, като липсват и основни правила за прилагането на принудителните мерки за използване на техническо средство за принудително задържане на пътно превозно средство.

Към настоящият момент в Раздел 2 – Използване на техническо средство за принудително задържане на пътно превозно средство на Глава VIII – Принудителни мерки, са цитирани единствено разпоредбите в ЗДвП, касаещи принудително задържане на пътно превозно средство, без ясна конкретизация по какъв ред ще се извършва тази дейност.

При направен анализ и сравнение с наредбите, приети от другите градове на страната се установи, че същите имат ясна и конкретна обосновка и текстове касаещи тази дейност.

Предвид това предлагаме да се даде ясна фомулировка на технологичния ред и последователност при принудителното задържане на ППС, за което не е заплатена дължимата цена за паркиране по чл.99, ал.3 от ЗДвП, до заплащане на цената и разходите по прилагане на техническото средство, както и в случаите по чл.167, ал.2, т.2 от ЗДвП – след изтичане на разрешеното време за паркиране, указано на неподвижен пътен знак.

 2.На следващо място - ползването на безплатно паркомясто от хора с трайни увреждания в зоните за платено паркиране следва да се прецизира. Наредба 18 им дава право да паркират на паркингите в цялост, като не е конкретизирано дали това следва да бъде само на определените за това места, които трябва да са обозначени по съответния начин, съгласно чл.22 от Наредба № 4 от 01.07.209г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания, съгласно който:  „Местата за паркиране на автомобили на хора с увреждания се обозначават с пътен знак Д21 "Инвалид" в съответствие с Наредба № 18 от 2001 г. за сигнализация на пътищата с пътни знаци (обн., ДВ, бр. 73 от 2001 г.; изм. и доп., бр. 18 и 109 от 2004 г.) и с пътна маркировка с международния символ за достъпност“.

 Към настоящият момент наличните паркоместа на територията на гр. Русе са в пъти по-малко от издадените инвалидни карти. Общият брой паркоместа на всички паркинги, стопанисвани от общината възлиза на около 700 бр. а издадените карти на хора с трайни увреждания са около 4500 бр. Освен това хора с трайни увреждания от други градове също посещават нашия град, което допълнително утежнява положението. Право на преференциално паркиране имат и електрическите автомобили.

Съгласно чл.22, ал.1 от НАРЕДБА № РД-02-20-2 от 26 януари 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията:

 Броят на достъпните места за паркиране на автомобили на хора с увреждания на паркингите към сгради/самостоятелни обекти за обществено обслужване и към нови многофамилни жилищни сгради или сгради със смесено предназначение се определя допълнително към капацитета на паркинга, както следва:

1. най-малко едно място за паркиране се предвижда в паркингите с до 10 места;

2. най-малко две места за паркиране се предвиждат в паркингите с до 30 места;

3. най-малко три места за паркиране се предвиждат в паркингите с до 50 места;

4. най-малко 4 на сто от общия брой на местата за паркиране се предвиждат в паркингите с повече от 50 места;

5. най-малко 10 на сто от местата за паркиране се предвиждат в паркингите към сгради, предназначени за лечебни, социални, рехабилитационни, спортни и производствени дейности, и приемни сгради на транспорта, но не по-малко от едно достъпно място за паркиране.

Всичко това ограничава достъпа на гражданите за платено паркиране, тъй като повечето места са заети от досега изброените категории.

В този смисъл следва да се ограничи правото на достъп на хората с инвалидни карти, като те да имат право да паркират само на обозначените за това места, в противен случай – да заплащат на общо основание цената за паркиране за един час по общия ред.

3.На следващо място с Решение № 2019 от 27.06.2024г. на Административен съд-Русе са обявени за нищожни текстовете на чл.52 и 53 от Наредба №15 за управление на дейностите с битови, строителни и масово разпространени отпадъци на територията на Община Русе, уреждащи реда и органите, които установяват административните нарушения и издават наказателните постановления. Текстът на чл.52 от наредбата гласи, че нарушенията по тази наредба се констатират с акт за установяване на административно нарушение, съставен от служители на СЗ „ИООРС“, звено „Общинска полиция“ и други оправомощени със заповед на кмета на общината длъжностни лица, чл.53, ал.1 от същата – че наказателните постановления се издават от лицата, предвидени в чл.22, ал.5 на ЗМСМА, а чл.53, ал.2 – че установяването на нарушенията, издаването, обжалването, както и изпълнението на наказателните постановления се извършват по реда на ЗАНН. В чл.157 – чл.160 от ЗУО законодателят подробно е диференцирал, според вида на нарушението, компетентността на съответните органи по установяването на административните нарушения по същия закон и издаването на наказателни постановления за тях. Следователно в конкретния случай не се касае до неуредени в закона обществени отношения с местно значение, за да може общинският съвет да ги урежда с наредба.

Съгласно горецитираното решение, не е нищожна обаче разпоредбата на чл.4, т.7 от същата наредба. Тя установява забрана за паркирането на пътни превозни средства по начин, който би попречил на събирането и извозването на отпадъците и снегопочистването. Очевидно е, че тази забрана обезпечава безпрепятственото осъществяване на дейностите по събирането и транспортирането на отпадъците и снегопочистването, които дейности попадат в обхвата на чл.22, ал.1 от ЗУО и обществените отношения по отношение на които общинският съвет разполага с компетентност да регулира.

Тъй като е отнета компетентността за съставяне на актове от оправомощени служители на Община Русе по Наредба №15, и поради това, че текстът касае паркиране, предлагам същият да намери място в Наредба №18, за да продължи контролът по неправомерно паркиране до съдовете за смет, което възпрепятства обслужването от фирмите на същите.

 **Целите,** които се поставят с предлаганата Наредба №18 за обществения ред при ползване на превозни средства на територията на Община Русе са насочени към оптимизиране и актуализиране на дейността, както и по-голяма яснота за гражданите, относно процедурата по принудително задържане на ППС с техническо средство на паркингите, стопанисвани от Община Русе.

Направените промени не предвиждат използването на допълнителни средства от бюджета на Община Русе.

Не беше установено настоящият проект да противоречи на правото на Европейския съюз.

Предвид изложеното и на основание чл. 63 ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация предлагам на Общински съвет – Русе да приеме следното

:

**Р Е Ш Е Н И Е:**

 На основание чл. 21 ал. 2 във връзка с чл.21, ал.1, т.7 и т. 23 от ЗМСМА във връзка с чл. 171, т. 5, б „г“ от ЗДвП, чл. 99, ал. 3 от ЗДвП, чл. 8 и чл. 15, ал. 1 от ЗНА и чл.79 от Административно процесуалния кодекс (АПК),Общински съвет-Русе

**Р Е Ш И:**

І. Приема Наредба за изменение и допълнение на

Наредба №18 за обществения ред при ползване на превозни средства на територията на Община Русе както следва:

**Добавя се нов чл.30 със следният текст:**

„При изтичане на работното време на съответната зона за почасово платено паркиране, принудително задържано ППС може да бъде принудително преместено, като водачът или собственикът на ППС заплаща цената за паркиране, за времето през което ППС е престоявало в зона за платено паркиране, както разходитеза принудителното задържане, принудителното преместване и таксата за отговорно пазене на специализиран паркинг“.

**Чл.30 става чл.31.**

**Чл.31 става чл.32.**

**Чл.17, ал.3 придобива следната редакция:**

 „Времетраенето за еднократно паркиране в платената зона е почасово, но не повече от 3 часа. Времетраенето важи и за ползване на безплатно паркомясто от хора с трайни увреждания в зоните за платено паркиране**, само на обозначените по съответния начин паркоместа, съгласно чл.22 от Наредба № 4 от 01.07.209г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания. При паркиране от хора с трайни увреждания на места, който не са обозначени по съответния начин, същите следва да заплатят цената за почасово паркиране. След изтичане на времето за което са заплатили или съответно установеното от 3 часа време за престой на обозначените инвалидни места, следва принудително преместване на МПС-то.“**

**Добавя се нова т.12 на ал.1 на чл.17 със следния текст:**

 **„Забранява се паркирането на пътни превозни средства по начин, който би попречил на събирането и извозването на отпадъците и снегопочистването“.**

### **Чл.26, ал.2 придобива следната редакция:**

###### „ Разходите по прилагане на техническото средство (скоба) са в размер на 30,00 лева с ДДС. Като при освобождаване на автомобила, **собственикът или водачът заплаща и стойността за паркиране за времето през което ППС е престоявало в зона за платено паркиране.**

**Чл.16, ал.1, т.2 придобива следната редакция:**

„ЕПСГК-електрическо превозно средство с горивна клетка **само на обозначените за целта места, като при паркиране на места, който не са обозначени по съответния начин, същите следва да заплатят цената за почасово паркиране. След изтичане на времето за което са заплатили или съответно установеното от 3 часа време за престой на обозначените места, следва принудително преместване на МПС-то.“**

**ВНОСИТЕЛ:**

**ЕНЧО ЕНЧЕВ**

*За Кмет на Община Русе,*

*съгласно Заповед № РД-01-2499/21.08.2024г.*